JAVNI POZIV ZA UMETNIKE SAVREMENE UMETNOSTI

U okviru programa 2.2.1. Zajednički multikulturalni projekat sa drugim Zavodima za kulturu - 10 godina Zavoda, Zavod za kulturu vojvođanskih Rusina raspisuje javni poziv za izbor vizualnog umetnika savremene umetnosti koji će predstaviti rusinsku zajednicu na zajedničkoj izložbi 5 zavoda za kulturu. Poziv traje do 20. juna do ponoći.

Povodom obeležavanja 10 godina rada i postojanja Zavoda za kulturu vojvođanskih Rusina, Rumuna, Slovaka, Mađara i Hrvata, a u saradnji sa Savremenom galerijom u Subotici u periodu od kraja septembra pa do kraja godine, održaće se putujuća zajednička multikulturalna izložba mladih umetnika iz pomenutih zajednica. Otvaranje izložbe će biti održano u Savremenoj galeriji u Subotici 28.09.2018. godine, a zatim će javnosti biti predstavljena i u Zrenjaninu, Senti i Novom Sadu. Kandidatima će biti omogućeno izlaganje radova na ovoj izložbi.

Od kandidata se očekuje da ispune sledeće uslove: da su punoletni državljani Republike Srbije, odnosno da imaju do 35 godina, da se izjašnjavaju kao Rusini i da se zanimaju sa vizuelnom umetnošću. Mesto stanovanja nije odlučujući uslov za učešće u javnom pozivu. Potencijalni kandidati treba da budu otvoreni za saradnju sa organizatorima i autorom postavke.

Umetnici mogu da šalju pojedinačne radove kao i serije radova, odnosno konkretne celine svog opusa.

Prijava treba da sadrži sledeću dokumentaciju:

1. Opšte podatke o umetniku (ime, prezime, adresa, telefon, e-mail)
2. Primeri radova (naziv, tehnika, ako je primenljivo dimenzije - može samo u elektronskoj fomi, mogu se poslati dodatni linkovi gde se mogu pogledati radovi) kako bi komisija imala uvid u širu sliku njihovog rada
3. Kratku umetničku biografiju
4. Kratko motivaciono pismo u kom se objašnjavaju razlozi interesovanja za učešće u izložbi i koncept, opis ili umetničku izjavu vezanu za ono što se predlaže za izložbu

Javni poziv je otvoren od dana objavljivanja na internet stranici Zavoda za kulturu vojvođanskih Rusina [www.zavod.rs](http://www.zavod.rs) **do 20. juna do 23:59**. Sve prijave se šalju u elektronskoj formi na adresu zavod.rusini@gmail.com sa naslovom (Subject) Zajednička izložba zavoda. Prijave koje stignu posle tog termina, neće biti uzete u razmatranje.

Javni poziv će biti realizovan pomoću članova Komisije koju čine direktor (ili osoba koju on imenuje ispred Zavoda) i dva stručnjaka iz oblasti vizuelne umetnosti. Konkursna komisija če u predselektivnom ciklusu po kriterijumima Konkursa izabrati tri kandidata koji će ući u drugi krug izbora. U drugom krugu če kustos Nela Tonkovič, direktorka Savremene galerije izabrati jednog koji će predstavljati rusinsku zajednicu na zajedničkoj multikulturalnoj izložbi. Zavod će da obavesti autora o njegovom izboru za učešće na izložbi u roku od 5 dana od dana donošenja odluke.

Dodatni kriterijumi za učešće na izložbi:

* Umetnička dela moraju da zadovolje visoke umetničke standarde
* Umetnička dela moraju biti originalna dela. Autori koji će se prijaviti na konkurs garantuju da su izradili dela koja su poslali i ona koja će biti izabrana za izložbu i sa tim pod svojim imenom izlažu autorsko delo, odnosno odgovaraju za originalnost umetničkog dela od dana predavanja na javni poziv. Zavod za kulturu se oslobađa od svake odgovornost u slučaju eventualnog povrede autorskih prava trećih lica.

Rezultati javnog poziva će biti poznati najkasnije u septembru. Prva izložba će biti održana u Savremenoj galeriji u Subotici 28.09.2018. godine, a tačne termine i trajanja izložba u Zrenjaninu, Senti i Novom Sadu biće kasnije određeni.

Koncept izložbe će postaviti kustos Nela Tonković, direktorka Savremene galerije u Subotici.

Nepotpune prijave i one koje ne ispunjavaju uslove Javnog poziva neće ući u proceduru ocenjivanja i neće biti razmatrane.

Jedan od osnovnih zadataka i ciljeva Zavoda je kreiranje mogućnosti mladima i akterima u kulturnim i kreativnim industrijama, stimulisanje njihove mobilnosti, pomaganje oko umrežavanja i afirmiranja. Ovakav i sličan program nude baš to: predstavljanje nove publike, sticanje i razmena iskustava sa drugima kao i profesionalni angažman i sticanje referenci.

Za sva dodatna pitanja vezano za javni poziv pisati na e-mejl: zavod.rusini@gmail.com